જમીનમાંથી નીકળી આવેલી આ મૂર્તિઓમાંથી પાંચ મૂર્તીઓને શેઠ જમનાભાઇ ભગુભાઇએ મોતીનો લેપ કરાવ્યો હતો અને સંવત 1988(ઇસ્વીસન્ 1932)નામહાસુદિ 6ને દિવસે તે મૂર્તિઓનો મંદિરમાં પરોણા દાખલ પ્રવેશ કરાવવામાં આવ્યા હતાં. આ જિનાલય તૈયાર થયા પછી વિ.સં. 2002(ઇસ્વીસન્ 1946)માં વૈશાખ સુદી-10ના દિવસે પરમપૂજ્ય શાસનસમ્રાટ આચાર્ય મહારાજ શ્રીવિજયનેમિસૂરિશ્વરજી મહારાજ આદિની પવિત્ર નિશ્રામાં ઉલ્લાસપૂર્વક આ પ્રાચીનમાંથી નવીન બનેલ જિનાલયની પ્રતિષ્ઠા કરવામાં આવી હતી.